Ehdotus: Euroopan atomienergiayhteisön (Euratomin) kuudennen puiteohjelman rahoitusohjeen muuttaminen − 6 päivänä toukokuuta 1999 tehdyn toimielinten sopimuksen 34 artiklan kolmannen alakohdan mukaisesti − laajentumisen vuoksi /* KOM/2003/0778 lopull. - CNS 2003/0298 */





EHDOTUS: Euroopan atomienergiayhteisön (Euratomin) kuudennen puiteohjelman rahoitusohjeen muuttaminen - 6 päivänä toukokuuta 1999 tehdyn toimielinten sopimuksen 34 artiklan kolmannen alakohdan mukaisesti - laajentumisen vuoksi (komission esittämä) PERUSTELUT 1. Mukauttaessaan vuosien 2000-2006 rahoitusnäkymiä Euroopan unionin laajentumisen huomioon ottamiseksi (10 uutta jäsenvaltiota liittyy EU:hun toukokuussa 2004) Euroopan parlamentti ja neuvosto sopivat seuraavasta julkilausumasta: 2. "[Euroopan parlamentti ja neuvosto] päättivät tarkistaa yhteispäätösmenettelyn mukaisesti (vuoden 2004 talousarviomenettelyn loppuun mennessä) yhteispäätösmenettelyssä vahvistettujen ohjelmien rahoitusohjetta niiden enimmäismäärien rajoissa, jotka johtuvat edellä mainituista rahoitusnäkyminen mukautuksista ja tarkistamisesta". 3. Tämän vuoksi on tarpeen mukauttaa kyseisten säädösten rahoitusohjeita, jotka koskevat rahoitusnäkymien otsakkeesta 3 (sisäiset politiikat) rahoitettuja yhteispäätösmenettelyssä vahvistettuja ohjelmia. Komissio ehdotti alustavan talousarvioesityksen yleisessä johdannossa (osassa 0) uusia määriä kyseisiksi rahoitusohjeiksi ja pyrki täten saamaan budjettivallan käyttäjän poliittisen hyväksynnän ennen vastaavien säädösehdotusten esittämistä. 4. Euroopan parlamentti ja neuvosto sopivat 16 päivänä heinäkuuta 2003 pidetyssä neuvottelukokouksessa seuraavasta julkilausumasta, joka koskee rahoitusohjeita mukautettaessa noudatettavaa menettelyä: "Euroopan parlamentti ja neuvosto sopivat seuraavasta menettelystä sellaisten rahoitusohjeiden mukauttamiseksi, jotka sisältyvät yhteisön ohjelmien perussäädöksiin, kun kyseisistä ohjelmista on päätetty yhteispäätösmenettelyä noudattaen, edellä mainituista rahoitusnäkymien mukautuksista ja tarkistamisesta johtuvien enimmäismäärien rajoissa: - Euroopan parlamentti ja neuvosto pyrkivät poliittiseen sopimukseen määristä, jotka tulisi lisätä laajentumisen vuoksi rahoitusohjeisiin, viimeistään 24 päivänä marraskuuta. - Sen jälkeen ne pyytävät komissiota esittämään aiheellisen säädösehdotuksen / aiheelliset säädösehdotukset. - Euroopan parlamentti ja neuvosto pyrkivät hyväksymään säädöksen/säädökset yhteispäätösmenettelyllä, jotta mukautettuja määriä voitaisiin soveltaa liittymissopimuksen voimaantulosta lähtien." 5. Neuvottelukokouksessa, joka pidettiin 24 päivänä marraskuuta 2003, sovittiin mukautetuista rahoitusohjeista sekä seuraavasta Euroopan parlamentin ja neuvoston yhteisestä julkilausumasta: "Viitaten 16 päivänä heinäkuuta 2003 annettuun yhteiseen julkilausumaan Euroopan parlamentti ja neuvosto ovat päässeet poliittiseen sopimukseen ohjeellisista rahoitusohjeista, jotka sisällytetään yhteispäätösmenettelyllä hyväksyttyjen yhteisön ohjelmien perussäädökseen laajentumisen vuoksi. Ne pyytävät komissiota esittämään viipymättä asianmukaisen säädösehdotuksen / asianmukaiset säädösehdotukset ja vahvistavat ryhtyvänsä kaikkiin tarvittaviin toimiin ottaakseen asianmukaisesti yhteispäätösmenettelyssä huomioon tähän lausuntoon liittyvät määrät, jotta niitä voitaisiin soveltaa liittymissopimuksen voimaantulosta lähtien. Euroopan parlamentti ja neuvosto muistuttavat vastaaville elimilleen, että lainsäädäntömenettelyssä tulisi noudattaa aina rahoitusnäkymien mukautusta ja tarkistusta laajentumisen vuoksi, sellaisena kuin ne on hyväksytty 9 päivänä huhtikuuta 2003, ja jättää riittävä marginaali tuleville ohjelmille, myös sellaisille, jotka eivät perustu yhteispäätösmenettelyyn." (miljoonaa euroa) >TAULUKON PAIKKA> >TAULUKON PAIKKA> >TAULUKON PAIKKA> 6. Kuudetta tutkimuksen ja teknologisen kehittämisen puiteohjelmaa koskee kaksi päätöstä. Niistä toinen perustuu Euroopan yhteisön perustamissopimukseen ja toinen Euroopan atomienergiayhteisön perustamissopimukseen. Kahden perussäädöksen kesken on jaettu 1 735 miljoonan euron lisämäärä suhteessa niiden rahoitusohjeisiin. Päätöksen N:o 1513/2002/EY enimmäismäärään on lisätty 1 613 miljoonaa euroa ja 122 miljoonan euroa on lisätty päätökseen 2002/668/Euratom sisältyvään rahoitusohjeeseen. Päätöksen N:o 1513/2002/EY enimmäismäärän muuttaminen kuuluu horisontaaliseen ehdotukseen. Se kattaa kyseiset ohjelmat, joiden perussäädökset on annettu yhteispäätösmenettelyä noudattaen (KOM(2003)777). Tämä ehdotus koskee päätöksen 2002/668/Euratom rahoitusohjeen muuttamista. 7. Sama suhteellinen lisäys koskee kaikkea Euroopan atomienergiayhteisön kuudennen puiteohjelman kattamia toimia myös hallintomenojen monivuotista enimmäismäärä. Kunkin toimen osuutta sekä rahoitusohjeen ohjeellista jakautumista, jotka on esitetty päätöksen 2002/668/Euratom liitteessä II, on myös päivitetty tällä ehdotuksella. 2003/0298 (CNS) Ehdotus: NEUVOSTON PÄÄTÖS päätöksen 2002/668/Euratom muuttamisesta rahoitusohjeen mukauttamiseksi Euroopan unionin laajentumisen vuoksi EUROOPAN UNIONIN NEUVOSTO, joka ottaa huomioon Euroopan atominenergiayhteisön perustamissopimuksen ja erityisesti sen 7 artiklan, ottaa huomioon komission ehdotuksen [1], [1] EUVL C [...], [...], s. [...]. ottaa huomioon Euroopan parlamentin lausunnon [2], [2] EUVL C [...], [...], s. [...]. ottaa huomioon Euroopan talous- ja sosiaalikomitean lausunnon [3], [3] EUVL C [...], [...], s. [...]. sekä katsoo seuraavaa: (1) Euroopan unionin laajentumisen vuoksi olisi mukautettava eurooppalaisen tutkimusalueen toteuttamista tukevasta Euroopan atomienergiayhteisön (Euratomin) kuudennesta tutkimuksen ja koulutuksen puiteohjelmasta (2002-2006) tehdyn neuvoston päätöksen 2002/668/Euratom rahoitusohjetta, (2) Puiteohjelman rahoitusohjetta on korotettava ja lisämäärärahat on jaettava lineaarisesti puiteohjelman toimien kesken; lineaarisuuden periaatetta on noudatettava päätöksen 4 artiklan mukaisesti kaikkien puiteohjelman toimien toteuttamisessa, ON PÄÄTTÄNYT SEURAAVAA: Ainoa artikla Muutetaan päätös 2002/668/Euratom seuraavasti: 1) Korvataan 2 artiklan 1 kohta seuraavasti: "1. Rahoitusohje kuudennen puiteohjelman toteuttamiseksi vuosina 2002-2006 on 1 352 miljoonaa euroa. Kunkin toimen osuus vahvistetaan liitteessä II." 2) Korvataan liite II tämän päätöksen liitteellä. Tehty Brysselissä [...] Neuvoston puolesta Puheenjohtaja [...] LIITE "LIITE II RAHOITUSOHJE, ERI TOIMIEN OSUUDET JA OHJEELLINEN JAKAUTUMINEN (milj. euroa) >TAULUKON PAIKKA> SÄÄDÖKSIIN LIITTYVÄ RAHOITUSSELVITYS Politiikan alat: tutkimus (08) ja suora tutkimustoiminta (10). Toimenpiteen nimi: Ehdotus eurooppalaisen tutkimusalueen toteuttamista tukevasta Euroopan atomienergiayhteisön (EURATOMIN) kuudennesta tutkimuksen ja koulutuksen monivuotisesta puiteohjelmasta (2002--2006) tehdyn neuvoston päätöksen 2002/668/EURATOM rahoitusohjeiden muuttamisesta laajentumisen vuoksi 1. BUDJETTIKOHTA/-KOHDAT JA NUMEROTIEDOT (b osa, miljoonaa euroa) (miljoonaa euroa) >TAULUKON PAIKKA> 1.1. Yhteensopivuus rahoitussuunnitelman ja -näkymien kanssa | | Ehdotus on tehdyn rahoitussuunnitelman mukainen. |x| Ehdotus edellyttää rahoitusnäkymien kyseisen otsakkeen rahoitussuunnitelman muuttamista | | ja tämä voi edellyttää toimielinten sopimuksen määräysten soveltamista. 1.2. Vaikutukset tuloihin |x| Ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat). TAI | | Vaikutukset tuloihin ovat seuraavat: 2. BUDJETTITIEDOT >TAULUKON PAIKKA> Euratomin kuudennen puiteohjelman säädöksiin liittyvä rahoitusselvitys pysyy voimassa, ja tällä selvityksellä päivitetään sitä laajentumisen vuoksi. Ehdotuksen täytäntöönpanoon tarvittavat henkilö- ja hallintoresurssit on otettu huomioon komission tiedonannossa Komission toiminnot ja henkilöresurssit laajentuneessa Euroopan unionissa [4]. Ne katetaan täytäntöönpanosta vastaavalle yksikölle myönnetyistä varoista vuotuisen talousarvion puitteissa. [4] KOM (2002) 311 lopull, 5.6.2002. Hallintomenojen monivuotista enimmäismäärää on myös korotettava vastaavasti. Oikeusperusta Neuvoston päätös 2002/668/Euratom, tehty 3 päivänä kesäkuuta 2002, eurooppalaisen tutkimusalueen toteuttamista tukevasta Euroopan atomienergiayhteisön (Euratomin) kuudennesta tutkimuksen ja koulutuksen puiteohjelmasta (2002-2006) (EYVL L 232, 29.8.2002, s. 34) Euratomin puiteohjelmaan kuuluvien yhteisön toimien viisivuotisarviointi Ohjelma/toimi ja budjettikohta/-kohdat: - viides Euroopan atomienergiayhteisön (Euratom) tutkimus- ja koulutustoimintaa koskeva puiteohjelma (1998-2002) - ydinenergia-alan tutkimus- ja koulutustoimintaa koskeva Euroopan atomienergiayhteisön (Euratom) ohjelma (1998-2002) / B6-6511 and B6-6512 - tutkimuksen ja koulutuksen erityisohjelma, jonka Yhteinen tutkimuskeskus toteuttaa Euroopan atomienergiayhteisölle suorina toimina (1998-2002) (tiedoksi, Yhteinen tutkimuskeskus toteuttaa) - Euroopan atomienergiayhteisöä koskevaa yhteisön tutkimus- ja koulutustoiminnan puiteohjelma (1994-1998) - erityinen tutkimus- ja koulutusohjelma ydinfission turvallisuuden alalla (1994-1998) / B6-8111 - tutkimusta ja koulutusta koskeva erityisohjelma lämpöydinfuusion alalla (1994-1998) / B6-8121 - yhteisen tutkimuskeskuksen Euroopan atomienergiayhteisöä koskevaan tutkimukseen sekä teknologian kehittämiseen ja esittelemiseen liittyvä erityisohjelma (1995-1998) (tiedoksi, Yhteinen tutkimuskeskus toteuttaa). Arvioinnin tarkoitus Arvioidaan yhteisön tutkimuksen ja teknologisen kehittämisen toimien toteutumista ja saavutuksia viimeisten viiden vuoden aikana puiteohjelmia koskevan päätöksen (1999/64/Euratom) 5 artiklan 1 kohdan mukaisesti. Arvioinnin tuloksia voidaan käyttää hyväksi seuraavan puiteohjelman valmisteluissa. Tiivistelmä tuloksista ja suosituksista Puiteohjelman arviointilautakunnan merkittävimmät päätelmät olivat, ettei puiteohjelma riitä yksinään Lissabonissa asetettujen tavoitteiden saavuttamiseen. Vaikka nykyisessä ja aiemmissa puiteohjelmissa on paljon positiivista, nykyiset haasteet uuteen talouteen siirryttäessä edellyttävät puiteohjelman muuttumista joustavammaksi politiikan välineeksi sekä lisäksi täydentäviä välineitä ja toimia. TTK-politiikka liittyy erottamattomasti muiden alojen politiikkoihin ja erityisesti koulutus- ja innovaatiopolitiikkaan. Lautakunta on vakuuttunut, että vaaditut muutokset on suunniteltava eurooppalaisen kokonaisstrategian puitteissa. Ne on esitettävä EU:n tasolla ja kaikkien jäsenvaltioiden on tuettava niitä.